# lir

ivanova_ts

ТУПМАЛЛИ

Октябрь юрри

Ирхи Атăл

Çуркунне

Тăван уй-хирĕме

Вырмара

Кĕсле купăс

Тŷпери тĕл пулу

Канаш − Шупашкар

Улăх илемĕ

Кĕмĕл сывлăм сирпĕнчĕ

Çыру

Çĕрлехи тинĕс

Январь, 1924

Ялав

Чапай

Сыхлăх юрри

Пирĕн сăвă

Çĕмĕрт куçлă хĕр

Ем-ешĕл çеç вăрман

Çурхи юрату

Куккук

Çеçпĕл Мишшине

Тинĕс сиплевĕ

Купăсçă

Кайăк хур çуначĕ çинче килчĕ

Эпĕ куртăм, пахчара

Май сăвви

Тул çутăлать

Сăвăç каçĕ

Хурлăхан хуралнă пахчара

Юрăçсем

Утма çул

И пĕлĕт те иртет

Сывлăм ÿкнĕ улăхра

Анлă Атăл çийĕнче

Хăтасем

Туй

Хĕллехи каç

Февраль. Тупас чернил, хĕрес пĕр!

Сăпка юрри

Çумăр

Атăл çинчи каç

Юрă

Кŷлĕ çумĕн, хурăн айĕн

Ирхи сывлăм кайăкĕ

Атăл кĕвви

Яназал

Туркмен хĕрĕсене

Кил çуммийĕн, сад çуммийĕн

Тĕлĕк

Тăрă кŷлĕ хĕрринче

Юрă

Симĕс кŷлĕ çийĕн уйăх улăхать, ав

Сарă сăрлă алăк патĕнче

Ăшă сăмах

Амăшĕ хĕнре ăсатрĕ

Амăшĕ

Улма йывăç авăнать

Тăшман ăмсаннă пĕрре мар

Ылхан

Сăвă-юрă

И. Ивник

Тăван уй-хирĕмĕ

Юратрăм эп сана, уй-хирĕм,

Сана саватăп ĕмĕрех.

Эп сан çинчен-çке каçăн-ирĕн

Юрлатăп ирĕк кĕвĕре.

Чечекленет ман савнă ялăм,

Çеçке çурать çавтер хитрен.

Çавна пула ӳсет вăй-халăм

Манра, телейлĕ йĕкĕтре.

Тăван уй-хир, юрла та савăн, −

Хыçа хăвартăн сив хĕле.

Санра паян машина шавĕ,

Санра паян тулли телей.

Кунта иртсе хĕн-хурлă пурнăç

Йӳç эрĕмрен те йӳçĕрех.

Вăл паян кун таптаннă, хăрнă,

Унта илем халь ешĕрет.

Хавас бригада − ялăм-йышăм

Ĕçлет йăрансăр уй-хирте.

Юрлап-ĕçлеп эп те çĕннишĕн,

Эп те çĕннишĕн хĕпĕртеп.

1935.

Ҫĕрлехи тинĕс

Кĕрлевлĕ тинĕс, янравлă тинĕс,

Мĕн пек хăрушă эс çĕрле!

Пушшех хум-шавлă, пушшех сип-симĕс,

Пушшех хаяррăн эс кĕрлен.

Сан çыранна пырса эп тăтăм,

Эп тинкеретĕп сан çине.

Хăть паллă мар сана ман ятăм,

Анчах эп кирлĕ тĕнчене.

Хура кунсем килсе тухсассăн,

Çăлма тивсессĕн çĕршыва,

Сан пек кĕрлетĕр манăн сассăм,

Эп те пулам сан пек хăват.

Нимле тăшман, нимле хура вăй

Çĕнтерес çук нихçан пире.

Татах та селĕм, татах та савăк

Кĕрле, шавла эс вирлĕрех!

1938.